**Tisztelt Polgármester Úr!**

Örömmel értesítjük, az idén 15 éves **Richter Egészségváros program június 8-án Berettyóújfaluba érkezik, melyre ezúton tisztelettel meghívjuk Önt és a települése lakóit.** Az ingyenesesemény Berettyóújfalu Város Önkormányzata, a Debreceni Egyetem Klinikai Központ Gróf Tisza István Campus, valamint a Richter Gedeon Nyrt. együttműködésének eredményeként valósul meg.

A Richter Gedeon Nyrt. által 2009-ben létrehozott kezdeményezés célja, hogy növelje a lakosok egészségtudatosságát, és bevonásukkal a magyar gyógyszergyártó vállalat támogatást nyújtson a helyi egészségügyi intézményeknek.

**„Egészség ezreknek, milliók a Campusnak”**

A Richter Gedeon Nyrt. által a Debreceni Egyetem Klinikai Központ Gróf Tisza István Campus számára felajánlott **3.500.000 forint értékű alapadományt** a program **keretében a lakosok tovább növelhetik** az **ingyenes szűréseken, előadásokon, tanácsadásokon való részvételükkel**.

A magyar gyógyszergyártó vállalat **minden aktivitást 1-1 virtuális adománypont**tal jutalmaz, melyek értéke **500 forint**. Ezáltal a lakosok nemcsak magukért, de a közösségért is tesznek.



A személyes részvétel mellett **online is lehetőséget biztosítunk a virtuális adománypontok gyűjtésére**. Az [Egészségváros Facebook oldalán](https://www.facebook.com/richteregeszsegvaros?locale=hu_HU) élőben követhető majd több előadás, melyek kedvelése, kommentelése, megosztása szintén 500-500 forintot ér az egészségügyi intézménynek.

**A rendezvényt az Egészségsétával indítjuk 9 órakor a Bihar Termálliget Strand és Termálfürdőtől**, és együtt érkezünk az esemény helyszínére. Célunk, hogy a napindító Egészségsétához is minél többen csatlakozzanak, mert annak **résztvevői 1.500 forint értékű részvételi ponttal járulhatnak hozzá az adomány gyarapításához**, hiszen az aktivitások után járó~~,~~ adománypontok mellett a rendezvényre való első belépésért dupla, 1.000 forint értékű részvételi pontot adunk.

**A rendezvény részletei**

**Dátum:** 2024. június 8., szombat 9:00 – 17:30

**Helyszín:** Berettyóújfalu, Szent István tér

**Adománycél:** A szülészeti ambulancia és az alapellátási ügyelet fejlesztése

A rendezvényről és a részletes programról további információt a [**www.egeszsegvaros.hu**](http://www.egeszsegvaros.hu)weboldalon, valamint a [Richter Egészségváros – Berettyóújfalu](https://www.facebook.com/events/333649099437830) Facebook eseményen belül találhat.

Ezúton tisztelettel kérjük, hogy az eseményt – lehetőségeihez mérten – Ön is népszerűsítse közösségének mozgósításával, bátorításával annak érdekében, hogy a rendezvényen minél nagyobb létszámban vegyenek részt a lakosok.

Megtisztelő jelenlétét és a rendezvény sikeréhez való előzetes hozzájárulását előre is köszönjük!

Berettyóújfalu, 2024. május 14.

Szívélyes üdvözlettel:

|  |  |  |
| --- | --- | --- |
| **Muraközi István***polgármester* Berettyóújfalu Város Önkormányzata  | **Dr. Muraközi Zoltán***Campus igazgató* Debreceni Egyetem Klinikai Központ Gróf Tisza István Campus | **Beke Zsuzsa***PR és kormányzati kapcsolatok osztályvezető* Richter Gedeon Nyrt. |